b'\n_START_ARTICLE_\nOliver Williamson\n_START_SECTION_\nBaggrund\n_START_PARAGRAPH_\nOliver Williamson kommer fra Wisconsin og har taget sin uddannelse p\xc3\xa5 MIT (Sloan School of Management), Stanford University og Carnegie Mellon University. Han var ansat p\xc3\xa5 University of Pennsylvania 1965-83, p\xc3\xa5 Yale University 1983-88 og siden 1988 p\xc3\xa5 Berkeley. Sammen med sin kone Dolores har han fem b\xc3\xb8rn.\n_START_SECTION_\nForskning\n_START_PARAGRAPH_\nOliver Williamson har besk\xc3\xa6ftiget sig intenst med teorier om transaktionsomkostninger. Blandt andet har han udviklet en teori om, hvorfor nogle \xc3\xb8konomiske transaktioner finder sted inden for virksomheder og andre lignende transaktioner finder sted mellem virksomheder, alts\xc3\xa5 p\xc3\xa5 et marked. Teorien fort\xc3\xa6ller om et af de mest basale valg i samfundets organisering: Hvorn\xc3\xa5r b\xc3\xb8r beslutningstagningen finde sted inden for en organisation, og hvorn\xc3\xa5r b\xc3\xb8r den uddelegeres til markedet?'